EkBass/fiwiki-20250220-pages-articles huggingface dataset:
Ittoqqortoormiit

Ittoqqortoormiit [] () on asutuskeskus Sermersooqin kunnassa Grönlannissa. Asukkaita asutuskeskuksessa oli vuonna 2007 529, ja pinta-alaa sillä on 235 000 neliökilometriä. Ittoqqortoormiitin keskuspaikkakunta sijaitsee Scoresbynsalmen () suulla. Ittoqqortoormiit sijaitsee Tanskansalmen ja Grönlanninmeren rannalla. Pohjoisessa Ittoqqortoormiit rajautuu maailman suurimpaan kansallispuistoon, Koillis-Grönlannin kansallispuistoon. Nykyisin Ittoqqortoormiit on yksi maailman viimeisiä metsästysyhteisöjä. Monet metsästäjät ovat nykyisin yhdistäneet metsästyksen ja matkailun. Metsästyksen lisäksi paikkakunnalla järjestetään koiravaljakkomatkoja ja purjehdusta Scoresby Sund -vuonolla. == Historia == Ittoqqortoormiit tarkoittaa "paikkaa, jossa on suuria taloja". Ittoqqortoormiit on tanskaksi Scoresbysund. Se on nimetty englantilaisen valaanpyytäjä William Scoresbyn mukaan. Scoresby kartoitti Ittoqqortoormiitin alueen ensimmäisenä vuonna 1822. Ittoqqortoormiitin kaupunki perustettiin vuonna 1925 tanskalaisen naparetkeilijä Ejnar Mikkelsenin aloitteesta. Ittoqqortoormiit oli vuoden 2008 loppuun saakka itsenäinen kuntansa, jolloin se liittyi osaksi uutta Sermersooqin kuntaa. == Lähteet == == Aiheesta muualla == *Kunnan kotisivut Luokka:Grönlannin kaupungit Luokka:Sermersooq Luokka:Grönlannin entiset kunnat
Maria!

Maria! oli Maria Veitolan juontama Nelosella esitetty keskusteluohjelma. Ensimmäinen Maria!-ohjelma lähetettiin 27. elokuuta 2008. Ohjelma oli 45 minuutin pituinen suora lähetys. Maria Veitolan lisäksi ohjelmassa esiintyi myös näyttelijä Hannele Lauri, joka esitti sketsihahmoa Röökimuija. Maria!-ohjelmassa lavalle vieraat toivat Lauri Taats sekä Diana Ball. Röökimuija esiintyi ensimmäisellä kerralla Maria!-show’ssa 27. elokuuta 2008. Röökimuija haastatteli muun muassa vihreiden kansanedustajaa Janina Anderssonia lasten kasvatuksesta ja Isä Mitroa ortodokseihin liittymisestä. Talk show’n ensimmäisessä jaksossa olivat vieraana muun muassa jääkiekkoilija Jarkko Ruutu ja suunnittelija Paola Suhonen. Ohjelmassa vierailivat myös muun muassa maahanmuutto- ja eurooppaministeri Astrid Thors, Johanna Tukiainen, vuoden 2009 tangokuningas Amadeus Lundberg sekä saksalainen coveryhtye The Baseballs. Toimittaja ja JSN:n jäsen Pasi Kivioja luonnehti sarjamurhaaja Aino Nykopp-Kosken haastattelua Maria!-ohjelmassa vuonna 2011 ”tv-journalismin pohjanoteeraukseksi”. == Lähteet == == Aiheesta muualla == * Maria! - Maria Veitolan talkshow - Nelonen.fi Luokka:2000-vuosikymmenen suomalaiset keskusteluohjelmat Luokka:2010-luvun suomalaiset keskusteluohjelmat Luokka:Viihdeohjelmat Luokka:Nelosen televisio-ohjelmat
Pikkutalekanat

Pikkutalekanat (Aepypodius) on isojalkakanojen heimoon kuuluva lintusuku. == Lajit == * Helttatalekana (Aepypodius arfakianus) * Vaigeuntalekana (Aepypodius bruijnii) == Lähteet == == Aiheesta muualla == * BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Isojalkakanat
Andres Lipstok

Andres Lipstok (s. 6. helmikuuta 1957 Haapsalu) on virolainen poliitikko ja pankinjohtaja. Lipstok toimi Viron keskuspankin pääjohtajana vuosina 2005–2012. Lipstok on tehnyt pitkän uran talouselämässä ja politiikassa. Vuosina 2004–2008 hän toimi Viron olympiakomitean varapresidenttinä. Hän on ollut Reformipuolueen jäsen aina puolueen perustamisesta vuodesta 1994 lähtien. Lipstok oli Riigikogun jäsen vuosina 1995–2005. Hän toimi Viron valtiovarainministerinä 1994–1996 ja talousministerinä 1995–1996. Hän oli myös Läänemaan maakunnan kuvernööri vuosina 1989–1994. Lipstok oli Viron eurojäsenyyden uskollinen kannattaja ja toimi keskuspankin johdossa maan ottaessa euron käyttöön vuoden 2011 alusta. Hän on korostanut finanssisektorin vakauden tärkeyttä Virossa, jonka lainamarkkinoita hallitsevat Pohjoismaiset pankit. Lipstok kehotti myös Baltian maiden keskustaoikeistolaisia hallituksia säilyttämään konservatiivisen finanssipolitiikan myös tulevaisuudessa. Lipstok on naimisissa ja hänellä on kaksi lasta. Hän on valmistunut Tarton yliopistosta pääaineenaan rahoitus. == Lähteet == Luokka:Riigikogun jäsenet Luokka:Viron maaherrat Luokka:Viron valtiovarainministerit Luokka:Viron reformipuolueen poliitikot Luokka:Virolaiset urheiluvaikuttajat Luokka:Vuonna 1957 syntyneet Luokka:Elävät henkilöt
Olkihattu

Olkihattu on kesällä käytettävä kevyt päähine, joka valmistetaan nimensä mukaisesti oljista punomalla. Hattua ympäröi yleisesti nauha. Olkihattua on pidetty muun muassa veneilijöiden päähineenä. Perinteisen kovan ja suoralierisen olkihatun ohella toinen olkihattua muistuttava hattumalli on pehmeä ja leveälierinen panamahattu. Sotien jälkeen alettiin käyttää myös huopahatun mallisia olkihattuja. ==Muuta== * Olkihattu mainitaan Tapio Rautavaaran kappaleessa "Isoisän olkihattu", jossa kappaleen henkilö oli ostanut hatun hattukaupasta, jossa kohtasi tulevan vaimonsa. * Olkihattupiraatit ovat päähenkilöitä manga- ja animesarjassa One Piece. ==Lähteet== ==Aiheesta muualla== Luokka:Hatut
Liechtensteinin Cup

Liechtensteinin Cup () on liechtensteinilaisille jalkapallojoukkueille tarkoitettu cup-muotoinen kilpailu. Liechtensteinin Cup järjestettiin ensimmäisen kerran vuonna 1946. Se on Liechtensteinin ainoa kansallinen jalkapallokilpailu, sillä maassa ei ole omaa liigaa ja liechtensteinilaiset joukkueet pelaavat Sveitsin sarjoissa. Cup onkin liechtensteinilaisjoukkueille ainoa tapa päästä eurokentille. Sen voittaja pääsee Eurooppa-liigan ensimmäiselle karsintakierrokselle. Cupiin voivat seitsemän liechtensteinilaisen Sveitsin sarjoissa pelaavan edustusjoukkueen lisäksi osallistua myös näitten alemmilla sarjatasoilla pelaavat reservijoukkueet. Joskus cupissa onkin käynyt tilanteita, joissa reservijoukkue pudottaa edustusjoukkueen. ==Seurat ja cup-voitot== * FC Vaduz 43 (1949, 1952–1954, 1956–1962, 1966–1971, 1974, 1980, 1985–1986, 1988, 1990, 1992, 1995–1996, 1998–2011, 2013-2015) * FC Balzers 11 (1964, 1973, 1979–1984, 1989, 1991, 1993, 1997) * FC Triesten 8 (1946–1948, 1950–1951, 1965, 1972, 1975 * USV Eschen-Mauren 5 (1976–1978, 1987, 2012) * FC Schaan 3 (1955, 1963, 1994) * FC Ruggell * FC Triesenberg ==Lähteet== Luokka:Liechtensteinin jalkapallo
Oksitania

Oksitania (oksitaaniksi Occitània) on historiallinen alue Etelä-Euroopassa. Alueella puhuttiin ennen pääkielenä oksitaania, mutta nykyään sitä puhutaan pääasiassa toisena kielenä. Oksitaniaan kuuluu kolmasosa Ranskasta, ja alueita Espanjasta, Monacosta ja Italiasta. == Kieli == Nykyään alueen 16 miljoonasta asukkaasta 200 000–800 000 puhuu oksitaania. Oksitaani on virallisena kielenä vain Espanjan Val d'Aranissa, jossa puhuttua oksitaanin murretta kutsutaan araneesiksi. Italiassa oksitaani on suojeltu kieli. == Maantiede == Oksitaniaan kuuluvat seuraavat alueet: * Ranskassa: Provence, Drôme, Vivarais, Auvergne, Limousin, Guyenne, Gascone, Dauphiné ja Languedoc * Italiassa: Oksitaanilaaksot * Espanjassa: Val d'Aran Luokka:Ranskan maantiede Luokka:Ranskan historia Luokka:Espanjan maantiede Luokka:Espanjan historia Luokka:Italian maantiede Luokka:Italian historia Luokka:Monaco
Brasilian ulkoministeriö

Ulkosuhtaiden ministeriö () huolehtii Brasilian suhteista muihin maihin. Siitä käytetään Brasilian viestimissä ja diplomaattikielessä yleisesti nimitystä Itamaraty sen palatsin mukaan, jossa ministeriö sijaitsi alkujaan Rio de Janeirossa. Nykyinen rakennus pääkaupungissa Brasíliassa on saman niminen. Ministeriön kansliapäällikkö on Celso Amorim. Ministeriö on perustettu 28. heinäkuuta 1736Brasilian hallituksen verkkoportaali Brasilialla on laaja diplomaattinen verkosto, johon kuuluu yli 250 yksikköä. *94 suurlähetystöä *43 konsulaattia *19 varakonsulia *100+ kunniakonsulia *8 delegaatiota ==Lähteet== Luokka:Brasilian ulkopolitiikka Luokka:Brasilian hallinto Luokka:Ulkoministeriöt
Giuseppe Ungaretti

Giuseppe Ungaretti (8. helmikuuta 1888 Aleksandria, Egypti – 2. kesäkuuta 1970 Milano, Italia) oli italialainen modernistinen runoilija, toimittaja, esseisti, kriitikko ja yliopistonopettaja. Hän oli nimellä ermetismo tunnetun kokeellisen suuntauksen johtavia edustajia ja johtavia Italian 1900-luvun kirjailijoita. Hän sai vaikutteita symbolismista, ja oli lyhyen aikaa mukana futurismissa. Monien futuristien tavoin hän omaksui ensimmäisen maailmansodan aikana irredentistisen asenteen. Ungaretti debytoi runoilijana asemasotavaiheessa, jolloin häneltä ilmestyi hänen tunnetuimpiinsa kuuluva runoteos L’allegria. Sotien välisenä aikana Ungaretti oli yhteistyössä Benito Mussolinin kanssa, johon hän tutustui sosialistisessa vaiheessaanLuigi Pacella, Profilo di Letteratura italiana (Giuseppe Ungaretti/biografia), on Novecento letterario.it , "...nel 1915 conobbe anche Benito Mussolini e ne divenne amico" ("...vuonna 1915 hän tapasi myös Benito Mussolinin ja hänestä tuli tämän ystävä"). ja toimi lehtien Il Popolo d'Italia ja La Gazzetta del Popolo ulkomaankirjeenvaihtajana. Oltuaan jonkin aikaa tekemisissä dadaistien kanssa hän kääntyi runoissaan ermetismoon, jonka keskeinen edustaja hän oliHermetismi, Tieteen termipankki, viitattu 21.6.2021. Asuttuaan muutamia vuosia Brasiliassa hän palasi toisen maailmansodan aikana Italiaan ja toimi opettajana Rooman yliopistossa. Hänen fasistinen menneisyytensä on ollut kiistelyn aiheena. ==Palkinnot ja tunnustukset== * Neustadt-palkinto: 1970Ungaretti, Giuseppe, Kirjasampo, viitattu 21.10.2021 == Suomennettu runokokoelma == * ===Suomennettuja runoja antologioissa=== * Jorma Kapari, Fiktiivisiä runoja, Tammi 1984 ISBN 951-30-6027-6 (sis. s. 47–67 Ungarettin runoja valikoimasta Vita di un uomo) * Italian runoutta 1900-luvulta: 33 runoilijaa – 120 runoa, toim. Rolando Pieraccini, Helsinki: Lauttasaari Press 2004 ISBN 951-97511-7-3 (Ungarettin runot suom. Hannimari Heino.) * Lähteenkirkas hiljaisuus: uskonnollista runoutta 1900-luvun Euroopassa, suom. ja toim. Anna-Maija Raittila, Kirjapaja 1983 ISBN 951-621-403-7 * Maailmankirjallisuuden kultainen kirja 6: Italian kirjallisuuden kultainen kirja, toim. Tyyni Tuulio, Helsinki: WSOY 1945 * Maailman runosydän, toim. Hannu Tarmio ja Janne Tarmio, WSOY Helsinki 1998 ISBN 951-0-22134-1 * Parnasso 1960; nro 5 * Rakkausrunoja: valikoima maailmankirjallisuudesta, Helsinki: Otava 1953 * Runon suku: valikoima suomeksi elävää käännöslyriikkaa, toim. Jarkko Laine, Helsinki: Otava 1991 ISBN 951-1-11447-6 * Tuhat laulujen vuotta: valikoima länsimaista lyriikkaa, toim. Aale Tynni, Helsinki: WSOY 1957, 1974 ISBN 951-0-06216-2, 2004 ISBN 951-0-29121-8 ==Lähteet== Luokka:Italialaiset runoilijat Luokka:Italialaiset esseistit Luokka:Vuonna 1888 syntyneet Luokka:Vuonna 1970 kuolleet
Putus

Putus () on Makslahden maalaiskuntaan kuuluva maaseututaajama Viipurin piirissä, Leningradin alueella, Venäjällä. Suomeen kuuluessaan kylä oli osa Koiviston maalaiskuntaa. Se sijaitsee noin n 7 kilometriä Koivistosta pohjoiseen, Koivistonniemen länsirannalla. Luokka:Viipurin piiri (Leningradin alue) Luokka:Koiviston maalaiskunnan kylät
Mycosis fungoides

thumb|220px|Taudin aiheuttamia paukamia polvessa Mycosis fungoides, Alibert- Bazinin syndrooma tai Auspitzin dermatoosi eli pityriasis lichenoides http://dermatlas.med.jhmi.edu/derm/result.cfm?Diagnosis=197 on yleisin iholla esiintyvistä T-solulymfoomista. Se saattaa olla kutiava paukama mutta leviää ajan mittaan myös muualle elimistöön, jolloin se on kuoleman johtava. Poliklinikka.fi Kasvaintauti on kaiken kaikkiaan harvinainen. Sitä tavataan miehillä kaksi kertaa useammin kuin naisilla, ja sen esiintyminen on tavallisinta keski-iässä. Taudin syntymekanismi on tuntematon, eikä taudinaiheuttajaa tunneta.http://www.whonamedit.com/synd.cfm/98.html Taudin nimi mycosis fungoides (ns. sienimäinen sienitauti) on harhaanjohtava, koska kyseessä ei ole sienitauti lainkaan vaan pahanlaatuinen kasvain tai sen esiaste. Ensimmäisenä taudin kuvasi tieteelle ranskalainen dermatologi Jean- Louis-Marc Alibert vuonna 1806. ICD-10-koodi on C84.0. == Lähteet == Luokka:Ihotaudit Luokka:Syöpätaudit
Nord (Grönlanti)

Nord on sotilas- ja tutkimusasema Kap Prins Knudin itäosassa Kronprins Christian Landin alueella Grönlannin pohjoisosassa. Nord on Tanskan armeijan kaukaisin kohde, sillä sieltä on pohjoisnavalle ainoastaan 933 kilometriä. Nordilla on merkittävä rooli sekä tieteessä että armeijan toiminnassa. Aseman motto on ”Lonely but strong”. == Historia == Nord rakennettiin amerikkalaisille vuosina 1952–1953 kylmän sodan aikaiseksi sääasemaksi. Samoihin aikoihin asema palveli myös kiitotienä sekä pohjoisnavan yli lentäviä siviililentokoneita että Yhdysvaltain ilmavoimien lentokoneita varten. Historiansa aikana Nordiin on tehty kaksi hätälaskua, jotka ovat olleet onnistuneita. Kiitotie saatiin vuonna 1956 lopullisesti valmiiksi. Aseman rakennustyöt tekivät tanskalaiset yrittäjät ja työt maksoi Tanskan hallitus. Grönlannin luoteisrannikolle oli hiljattain valmistunut tukikohta Thule Air Base, josta käsin Yhdysvallat avusti laitteiden kuljetuksessa Nordiin. Osa Yhdysvaltain ilmavoimien paikalle toimittamista laitteista on yhä käytössä asemalla. Huhtikuussa 1971 Yhdysvallat ilmoitti lähtevänsä Nordista, jonka jälkeen Tanskan hallitus päätti sulkea aseman, koska sen toiminnassa pitäminen ilman Yhdysvaltain tukea olisi tullut liian kalliiksi. Asema suljettiin lopulta kesäkuussa 1972. Muun muassa tieteellinen yhteisö protestoi sulkemista vastaan. Nord avattiin uudelleen elokuussa 1975. Siitä lähtien asema on toiminut porttina Grönlannin pohjoisosiin. Asemalla on nykyisin päivittäin kolmen Tanskan armeijaan kuuluvan henkilön miehitys. Asemalla on myös viisi vapaaehtoista, jotka palvelevat Nordissa ainakin vuoden. Yleisin palveluaika on kaksi vuotta. == Tehtävät == Nordin tehtävänä on tukea Tanskan ilmavoimia Grönlannissa, valjakkopartio Siriusta sekä lähettää päivittäin säätietoja Danmarks Havnin sääasemalle. Nordin kiitotie pidetään avoimena vuoden aikana niin pitkään kuin mahdollista eli noin 300 päivää. Kiitotien aukipitämiseen on asemalla kaksi lumiauraa ja kaksi suurta lumilinkoa. Talvisin aseman henkilökunta ylläpitää rakennuksia ja kulkuneuvoja. Työ tehdään kokonaan sisätiloissa. Kesäisin asemalla on hektistä, koska muun muassa glasiologeja, biologeja ja geologeja saapuu asemalle. Tanskan kruununprinssi Frederik on vieraillut ja yöpynyt asemalla. Myös prinssi Henrik ja kuningatar Margareeta II ovat vierailleet asemalla. == Ilmasto == Nordissa vallitsee tundrailmasto (Köppen: ET). Kylmin kuukausi on maaliskuu, jonka keskilämpötila on −28,9°C ja lämpimin taas heinäkuu, jonka keskilämpötila on 4,2°C == Lähteet == == Aiheesta muualla == * * * Luokka:Grönlannin rakennukset ja rakennelmat
Viron jalkapallon sarjajärjestelmä

Viron jalkapallon sarjajärjestelmä on nousun ja putoamisen periaatteella toisiinsa kytkeytyneiden seurajoukkuesarjojen muodostama järjestelmä Virossa. Järjestelmä sisältää sarjojen hierarkian, joka muodostuu nousemisen ja putoamisen periaatteesta. Sarjoissaan parhaiten menestyneet seurat voivat nousta korkeampaa porrasta edustavaan sarjaan, kun taas heikoimmat putoavat alemmalle portaalle. Viron sarjoissa pelaa vajaat 150 joukkuetta. ==Sarjat== Taso Sarjat 1 Meistriliiga 10 joukkuetta 2 Esiliiga 10 joukkuetta 3 Kakkosliiga itä/pohjoinen 14 joukkuetta Kakkosliiga länsi/etelä 14 joukkuetta 4 Kolmosliiga itä 12 joukkuetta Kolmosliiga pohjoinen 12 joukkuetta Kolmosliiga länsi 12 joukkuetta Kolmosliiga etelä 12 joukkuetta 5 Nelosliiga itä 11 joukkuetta Nelosliiga pohjoinen 14 joukkuetta Nelosliiga länsi 12 joukkuetta Nelosliiga etelä 12 joukkuetta ==Aiheesta muualla== *Viron jalkapalloliitto Luokka:Viron jalkapallo *http://www.soccernet.ee/
Kenian jalkapallomaajoukkue

Kenian jalkapallomaajoukkue on joukkue, joka edustaa Keniaa jalkapallon maaotteluissa. Sitä hallinnoi Kenian jalkapalloliitto. Kesäkuun 2019 FIFA- rankingissa Kenia on sijalla 105http://www.fifa.com/associations/association=ken/index.html . == Arvokisamenestys == Kenia ei ole selviytynyt kertaakaan maailmanmestaruuskilpailujen lopputurnaukseen. Ensimmäisen kerran se osallistui karsintoihin 1974 kisoihin ja on joka kerta ollut karsinnoissa mukana siitä lähtienhttp://www.fifa.com/worldcup/preliminaries/africa/teams/team=43863/profile.html . Afrikan mestaruusturnaukseen se on selviytynyt kuudesti (1972, 1988, 1990, 1992, 2004 ja 2019), mutta joka kerralla taival on katkennut alkulohkoonhttp://www.rsssf.com/tablesk/kenya-intres.html. Itä- ja Keski- Afrikan mestaruusturnauksen (CECAFA Cup) se on kyennyt voittamaan seitsemän kertaahttp://www.rsssf.com/tablese/eastcentrafr.html. === Saavutukset === * CECAFA Cupin voitto 1975, 1981, 1982, 1983, 2002, 2013 ja 2017 == Rangaistukset == Vuonna 2004 kansainvälinen jalkapalloliitto FIFA sulki Kenian kolmeksi kuukaudeksi ulos kansainvälisestä jalkapallosta, koska se katsoi maan hallituksen sekaantuneen jalkapalloliiton toimintaan. Sittemmin rangaistus poistettiin. Lokakuussa 2006 sama toistui, kun FIFA katsoi ettei Kenia ollut kyennyt täyttämään sille tammikuussa annettuja ehtoja jalkapalloliiton ongelmien ratkaisemiseksi. FIFA ilmoitti Kenian olevan pannassa kunnes asiat on pantu kuntoon.http://news.bbc.co.uk/sport2/hi/football/africa/6083796.stm == Lähteet == == Aiheesta muualla == * http://kenyapage.net/football/ Maajoukkue Luokka:Jalkapallomaajoukkueet
FC Vaduz

Fussball Club Vaduz on jalkapalloseura Liechtensteinin pääkaupungista Vaduzista. Seuran edustusjoukkue pelaa Sveitsin korkeimmalla sarjatasolla Superliigassa, jonne se nousi kaudeksi 2020/21. ==Historia== Fussball Club Vaduz perustettiin 14. helmikuuta 1932. Seuran ensimmäinen puheenjohtaja oli Johann Walser. Ensimmäisen ottelunsa Vaduz pelasi toista uutta liechtensteinilaisseuraa, FC Balzersia, vastaan ja voitti kamppailu maalein 2–1. Vuosina 1932–1933 seura pelasi Itävallan sarjoissa, kunnes 1933 siirtyi pelaamaan Sveitsin sarjoihin. Ensimmäisen kerran joukkue voitti Liechtensteinin cupin vuonna 1949. http://www.fcvaduz.li/verein/geschichte.html Eurokentille Vaduz pääsi ensimmäisen kerran vuonna 1992, jolloin se sai Cup-voittajien cupissa selkäsaunan ukrainalaiselta Tšornomorets Odessalta yhteismaalein 1–12. 1996 Vaduz saavutti ensimmäisen eurocup-otteluvoittonsa selviydyttyään otteluparista jatkoon latvialaista Universitatea vastaan. Sittemmin joukkue on esiintynyt useita kertoja eurokentillä, koska se on maansa ainoa täysammattilaisjoukkue ja voittaa lähes joka vuosi Liechtensteinin cupin, jonka voittajan UEFA laskee Eurooppa-liigan (vuoteen 2009 asti UEFA-cup) karsintakierroksille. Kaikkiaan seuralla on Liechtensteinin cupin voittoja 38 kappaletta. ==Saavutukset== * Liechtensteinin cupin voitto 1949, 1954, 1956–1962, 1966–1971, 1974, 1980, 1985–1986, 1988, 1990, 1992, 1995–1996, 1998–2011, 2013, 2014, 2015, 2016, 2017, 2018, 2019, 2022, 2023, 2024http://www.fcvaduz.li/verein/liechtenstein-cup.html * Sveitsin Challenge Leaguen (2. sarjataso) mestaruus: 2008, 2014 ==Entisiä pelaajia== * Alexandre Alves * Goran Antić * Giuseppe Aquaro * Sandro Burki * Fabio D'Elia * Pape Omar Faye * Claude Gnakpa * Steve Gohouri * Jamie Harnwell * Daniel Hasler * Swen König * Jussi Nuorela * Antti Pohja * Anatoli Ponomarev * Miguel Alfredo Portillo * Raphael Rohrer * Artim Šakiri * Juan Sara * Martin Stocklasa * Florian Sturm * Antti Sumiala * Martin Telser * Gabriel Urdaneta * Marius Zarn == Lähteet == ==Aiheesta muualla== * Virallinen sivu * Kannattajien sivusto Vaduz, FC Luokka:Vaduz Luokka:Vuonna 1932 perustetut urheiluseurat
Aldershot Town FC

Aldershot Town Football Club on jalkapalloseura Aldershotista, Englannista. Kaudella 2018–2019 Aldershot pelaa Englannin viidenneksi korkeimmalla sarjatasolla National Leaguessa, jonne se putosi vuonna 2013 pelattuaan viisi kautta yhtä sarjatasoa ylempänä kakkosliigassa. == Historia == Aldershot Town Football Club perustettiin vuonna 1992, kun kaupunki jäi kyseisen vuoden keväänä ilman jalkapalloseuraa Aldershot Football Clubin mentyä konkurssiin kesken kauden, ensimmäisenä liigaseurana sitten Accrington Stanleyn kolmekymmentä vuotta aikaisemmin. Joukkue joutui aloittamaan taipaleensa Isthmian Leaguen kolmosdivisioonasta, viisi sarjaporrasta liigatasoa alempaa. Seuran otteluissa kävi kuitenkin paljon yleisöä ja kahtena kautena peräkkäin joukkue ylsi sarjanousuun. Vuodet 1994–1998 se pelasi Isthmian Leaguen ykköstasolla kunnes nousi Isthmian League Premier Division -sarjaan, ja sieltä kaudeksi 2003–04 konferenssitasolle. Kauden 2007–2008 Aldershot voitti konferenssin pääsarjan mestaruuden ja nousi ensi kertaa historiansa aikana Englannin liigan sarjoihin, kakkosliigaan, jossa se pelasi viisi kautta. Aldershot Townin tunnuskuvana on sen historiaa symboloiva liekeistä nouseva feenikslintu. === Valmentajat === * Steve Wignall (1992–1995) * Paul Shrubb (väliaik., 1995) * Steve Wigley (1995–1997) * George Borg (1997–2002) * Colin Fielder (väliaik., 2002) * Terry Brown (2002–2007) * Gary Waddock (2007–2009) * Kevin Dillon (2009–2011) * Dean Holdsworth (2011–) == Aiheesta muualla == * Virallinen sivu * Kannattajien sivusto Luokka:Englantilaiset jalkapalloseurat Luokka:Hampshiren urheilu
Natalja Baranova-Masalkina

Natalja Baranova-Masalkina (s. 25. helmikuuta 1975 Krivošeino, Tomskin alue) on venäläinen entinen hiihtäjä. Baranova-Masalkina voitti olympiakultaa Venäjän viestijoukkueessa 2006 Torinossa. Vuotta aiemmin Oberstdorfin MM- kisoissa hän saavutti viestihopeaa ja pronssia 30 kilometrin perinteisen hiihtotavan yhteislähtökilpailusta. Maailmancupin henkilökohtaisissa kilpailuissa hän ylsi parhaimmillaan kolme kertaa kolmossijalle. Vuonna 2002 Baranova-Masalkina kärähti EPO-hormonin käytöstä ja kärsi kahden vuoden kilpailukiellonhttp://www.norraposten.com/norrasporten/226075.HTM . == Lähteet == * === Viitteet === Luokka:Venäläiset maastohiihtäjät Luokka:Venäläiset olympiavoittajat Luokka:Dopingrikkomuksesta tuomitut hiihtäjät Luokka:Dopingrikkomuksesta tuomitut venäläiset Luokka:Vuonna 1975 syntyneet Luokka:Elävät henkilöt
Kaikki kuninkaan miehet (vuoden 1949 elokuva)

Kaikki kuninkaan miehet (All the King's Men) on vuonna 1949 ensi-iltansa saanut Robert Rossenin ohjaama, käsikirjoittama ja tuottama yhdysvaltalainen draamaelokuva. Se perustuu Robert Penn Warrenin Pulitzer-palkittuun samannimiseen romaaniin, jonka inspiraationa oli yhdysvaltalainen poliitikko Huey Long. Elokuva kertoo poliitikko Willie Starkin (Broderick Crawford) etenemisestä urallaan ja samanaikaisesta muuttumisesta ihmisenä. Kaikki kuninkaan miehet oli ensimmäisiä yhdysvaltalaisia elokuvia, jotka käsittelivät realistisesti päivänpolitiikkaa. Poliittista draamaa olivat siihen asti sellaiset ”hyväntuuliset” elokuvat kuten Mr. Smith lähtee Washingtoniin (1939). Kaikki kuninkaan miehet oli esikuvana lukuisille muille elokuville, etenkin Watergate-skandaalista kertovalle Presidentin miehet -elokuvalle. Elokuva sai kolme Oscar-palkintoa: paras elokuva, miespääosa (Broderick Crawford) ja naissivuosa (Mercedes McCambridge). Vuonna 2001 Kaikki kuninkaan miehet valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 3.7.2016. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta. == Näyttelijät == == Lähteet == == Aiheesta muualla == * Luokka:Vuoden 1949 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Robert Rossenin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Elokuvat poliitikoista Luokka:Elokuvat vaaleista Luokka:Parhaan elokuvan Oscar- palkinnon saaneet elokuvat Luokka:Parhaan naissivuosan Oscar-palkinnon saaneet elokuvat Luokka:Golden Globe -palkitut elokuvat
Kaikki kuninkaan miehet (vuoden 2006 elokuva)

Kaikki kuninkaan miehet () on yhdysvaltalainen elokuva vuodelta 2006. Se kertoo poliitikko Willie Starkin etenemisestä urallaan ja samanaikaisesta muuttumisesta ihmisenä. Elokuva perustuu löyhästi Robert Penn Warrenin Pulitzer-palkittuun romaaniin Kaikki kuninkaan miehet. Saman kirjan pohjalta tehtiin vuonna 1949 Oscareita voittanut elokuva Kaikki kuninkaan miehet.All King's Men Rotten Tomatoes == Rooleissa == == Lähteet == Luokka:Vuoden 2006 yhdysvaltalaiset elokuvat Luokka:Yhdysvaltalaiset draamaelokuvat Luokka:Elokuvat poliitikoista Luokka:Elokuvat vaaleista Luokka:Historialliset elokuvat Luokka:Yhdysvaltalaiset romaaneihin perustuvat elokuvat
Pariisin lumoissa

Pariisin lumoissa (tunnetaan myös nimellä Amerikkalainen Pariisissa, An American in Paris) on vuonna 1951 ensi-iltansa saanut yhdysvaltalainen musikaalielokuva, jonka on ohjannut Vincente Minnelli. Elokuvassa on useita näyttäviä tanssinumeroita, joiden koreografian on suunnitellut Gene Kelly, joka näyttelee myös miespääosaa. Elokuvan lopussa oleva 16-minuuttinen balettikohtauksen inspiraationa oli Michel Powellin ja Emeric Pressburgerin balettielokuvasta Punaiset kengät (1948). Kelly esittikin Punaiset kengät, joka oli ollut yleisö- ja arvostelumenestys, lukuisia kertoja MGM:n johtajille, jotta olisi saanut luvan Pariisin lumoissa -elokuvan tekoon. Pariisin lumoissa oli suuri yleisömenestys ja se sai kuusi Oscaria: parhaasta elokuvasta, lavastuksesta, (väri)kuvauksesta, vaatesuunnittelusta, musiikista ja käsikirjoituksesta. Elokuva valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 3.7.2016. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Lähteet == == Aiheesta muualla == * Luokka:Vuoden 1951 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Vincente Minnellin ohjaamat elokuvat Luokka:Arthur Freedin tuottamat elokuvat Luokka:Parhaan elokuvan Oscar-palkinnon saaneet elokuvat Luokka:Parhaan alkuperäisen käsikirjoituksen Oscar-palkinnon saaneet elokuvat Luokka:Parhaan musiikin Oscar-palkinnon saaneet elokuvat Luokka:Parhaan kuvauksen Oscar-palkinnon saaneet elokuvat Luokka:Parhaan lavastuksen Oscar-palkinnon saaneet elokuvat Luokka:Parhaan puvustuksen Oscar- palkinnon saaneet elokuvat Luokka:Metro-Goldwyn-Mayerin elokuvat
Viherrakentaminen

Viherrakentaminen on puistojen, koristepuutarhojen ja pihojen sekä muiden istutettujen viheralueiden rakentamista ja hoitoa.Ikaalisten kaupunki, virerrakentaminen Sen tavoitteena on tehdä alueista sekä viihtyisiä, kauniita että toimivia. Viherrakentamisella on olennainen osa nykyaikaisessa ekologisessa rakentamisessa. Esimerkiksi lehtipuun avulla voidaan varjostaa ikkuna kesäkuumuudelta. Talvella puu päästää lämmittävän auringonpaisteen sisään. Viherrakentaminen on monipuolistunut viime vuosina ja siihen sisältyvät muun muassa betoni- ja luonnonkivityöt, vesirakenteet, puurakentaminen, monipuolista konetyötä maanrakentamisesta lähtien. Viherrakentamista voi opiskella käsi- ja taideteollisuusalalla artesaanikoulutuksessa.Artesaani, viherrakentaminen Omnia Viherrakennusta sisältyy myös puutarhurin koulutukseen. == Lähteet == == Aiheesta muualla == * Viheraluerakentajat * Viheraluerakentajien sivu puutarhan suunnittelusta ja rakentamisesta *
Érico Veríssimo

Érico Veríssimo (17. joulukuuta 1905 Cruz Alta, Rio Grande do Sul Brasilia – 28. marraskuuta 1975 Porto Alegre Brasilia) on brasilialainen kirjailija. Hänen isänsä oli rikkaan suvun perillinen mutta menetti varallisuutensa pojan lapsuudessa. Veríssimo työskenteli apteekissa ennen pääsyään kirjankustantamo Editora Globoon, jossa hän käänsi ja julkaisi muun muassa Aldous Huxleyn teoksia. Toisen maailmansodan aikana hän muutti Yhdysvaltoihin. Tätä elämänvaihetta hän on kuvannut eräissä kirjoissaan, kuten Gato Preto em Campo de Neve, A Volta do Gato Preto ja História da Literatura Brasileira, jossa on hänen UCLAssa pitämiään luentoja. Hänen teoksensa O Tempo e o Vento on Brasilian kirjallisuuden mestariteoksia. myös Veríssimon poika Luis Fernando Veríssimo on merkittävä kirjailija. Luokka:Portugalinkieliset kirjailijat Luokka:Brasilialaiset kirjailijat Luokka:Vuonna 1905 syntyneet Luokka:Vuonna 1975 kuolleet
Vihreä bruttokansantuote

Vihreä bruttokansantuote on bruttokansantuotteen rinnalle kehitetty vihreän talouden tunnusluku, joka yrittää ottaa huomioon taloudellisen kasvun ympäristövaikutukset. Siinä näkyvät ympäristössä tapahtuneet muutokset ja tulojen jakautuminen eri väestöryhmien kesken. Kiinassa kokeiltiin vihreää bruttokansantuotetta virallisena mittarina, mutta siitä luovuttiin 2007. Muita bruttokansantuotetta laajakatseisempia mittausjärjestelmiä on Herman Dalyn ja John B. Cobbin vuonna 1989 kehittämä kestävän taloudellisen hyvinvoinnin indeksi (Index of Sustainable Economic Welfare, ISEW) sekä siitä jatkokehitetty aidon kehityksen mittari (Genuine Progress Indicator, GPI). Jonkinlaista ympäristöasiat huomioon ottavaa kirjanpitojärjestelmää käytetään jo viidessäkymmenessä maassa. YK on kehittänyt Inhimillisen kehityksen indeksin eli HDI:n, joka kuvaa kansalaisten elintasoa. Ympäristöasiat näkyvät siinä lähinnä välillisesti kansalaisten elinajanodotteen kautta. == Katso myös == *Kestävä kehitys == Lähteet== == Aiheesta muualla == *From The Answer Desk: Green GDP kolumni Environmental Economics -verkkolehdessä Luokka:Ympäristötaloustiede
Editora Globo

Editora Globo on arvostettu brasilialainen kirjankustannusyritys, jonka omistaa Fundação Roberto Marinho. Sen toiminta alkoi, kun Laudelino Pinheiro de Barcellos ja Saturnino Alves Pinto perustivat joulukuussa 1883 kirjakaupan Livraria do Globo Porto Alegreen. Yritys myytiin 1986 Rio Gráfica Editoralle. ==Katso myös== *O Globo ==Aiheesta muualla== *Editora Globon sivusto Luokka:Kirjankustantamot Luokka:Brasilialaiset yritykset
Palestiinan jalkapallomaajoukkue

Palestiinan jalkapallomaajoukkue on joukkue, joka edustaa Palestiinalaishallintoa jalkapallon maaotteluissa. Joukkuetta hallinnoi Palestiinan jalkapalloliitto. Heinäkuussa 2014 Palestiina oli FIFA-rankingissa 85:s, joka on sen korkein sijoitus toistaiseksi. Palestiina pelaa kotiottelunsa tavallisesti Qatarissa.Kaikki maaottelut (RSSSF) 26\. lokakuuta 2008 se pelasi ensimmäisen virallisen kotiottelun Länsirannalla sijaitsevalla stadionilla. Ottelu Jordaniaa vastaan päättyi 1–1-tasapeliin. Palestiinalaisten jalkapallomaajoukkue pelasi ensimmäisen kotiottelunsa Yle 26.10.2008 Viitattu 27.10.2008 == Historia == Vuosina 1934–40 Israel pelasi myös nimellä Palestiina. Sekä Palestiinan että Israelin joukkueet laskevat kyseisen joukkueen ottelut tilastoihinsa, samoin kansainvälinen jalkapalloliitto FIFA. Palestiinan jalkapalloliitto perustettiin jo vuonna 1928, mutta FIFA tunnusti sen vasta vuonna 1998 Palestiinalaishallinnon perustamisen jälkeen.http://www.rsssf.com/tablesp/pales-intres-det.html == Arvokisamenestys == Palestiina ei ole koskaan selviytynyt maailmanmestaruuskilpailujen lopputurnaukseen. Aasian-mestaruuskilpailujen lopputurnauksessa se pelasi ensimmäisen kerran vuonna 2015. Vuoden 1999 Pan- arabialaisista kisoista joukkue saavutti pronssia pitkäaikaisen valmentajan, Israelin arabin Azmi Nassarin valmennuksessa. Nassarin kuoltua syöpään vuonna 2007 joukkueen nousukurssi laantui. Länsi-Aasian mestaruuskilpailuihin se on osallistunut vuodesta 2000, turnauksen perustamisesta, lähtien, mutta joka kerralla taival on katkennut alkuotteluihin. 2010 MM-kisojen karsinnoissa joukkue putosi Singaporelle. ==Lähteet== == Aiheesta muualla == * Palestiina FIFA:n sivuilla * Palestiina AFC:n (Aasian maanosaliitto) sivuilla Luokka:Jalkapallomaajoukkueet Maajoukkue
Alonzo Babers

Alonzo C. Babers (s. 31. lokakuuta 1961) on yhdysvaltalainen yleisurheilija ja kaksinkertainen olympiavoittaja Los Angelesin olympiakisoissa 1984. Babers syntyi Montgomeryssä, Alabamassa ja opiskeli Yhdysvaltojen ilmavoimien kadettikoulussa 1979–1983. Opiskeluaikanaan hän kilpajuoksun ohessa pelasi yhden kauden ajan amerikkalaista jalkapalloa. Alonzo Babers nousi maailman huipulle nopeasti. Vielä vuonna 1982 hänen ennätyksensä 400 metrillä oli 45,9, mutta seuraavana vuonna hän juoksi parhaimmillaan 45,07. Hän pääsi Yhdysvaltain viestijoukkueeseen yleisurheilun ensimmäisiin MM-kisoihin Helsinkiin. Finaalissa Babers juoksi ensimmäisen osuuden tullen vaihtoon toisena, mutta kolmannella osuudella Willie Smith pudotti kapulan ja ennakkosuosikki Yhdysvallat jäi kuudenneksi. pienoiskuva|left|180px|Babers vuonna 1984. Seuraavalla kaudella Babersin kehitys jatkui. Yhdysvaltojen olympiakarsinnoissa hän teki välierissä ennätyksensä 44,95 ja juoksi finaalissa taas uuden ennätyksensä 44,86. Olympialaisissa Babers paransi toisissa alkuerissä ennätyksensä lukemaan 44,75 ja voitti lopulta finaalin ajalla 44,27. Vielä loppusuoran auetessa Babers oli vasta neljäntenä. 4×400 metrin viestissä Babers juoksi kolmannen osuuden seuraten Australian Gary Minihania loppusuoran alkuun, jossa meni ohi ja toi kapulan vaihtoon noin kymmenen metrin etumatkalla. Ankkuri Antonio McKay ei pettänyt ja Yhdysvallat voitti kultaa ajalla 2.57,91. Los Angelesin olympialaisten aikaan Babers oli kadettikoulusta valmistuttuaan ilmavoimien luutnantti. Vain kuukausi olympialaisten jälkeen Babers aloitti lentokoulutuksen ja päätti urheilu- uransa. Hän työskenteli aktiiviupseerina vuosina 1983–1991 ja on edelleen ilmavoimien reserviläinen. Nykyään hän lentää Boeing 777 -koneita United Airlinesin palveluksessa. ==Parhaat tulokset== *200 m 20,82 *400 m 44,27 ==Lähteet== * * === Viitteet === ==Aiheesta muualla== *Biography on Sports- Reference.com (englanniksi) Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1961 syntyneet Luokka:Elävät henkilöt
Bunpei Shiratori

Bunpei Shiratori (s. 1967) on Kahjot ninjat -sarjan tähdistön jäsen. Ammatiltaan hän on hoitoalan työntekijä. Hän debytoi yhdeksännessä kilpailussa ja epäonnistui kaarevalla seinällä. Kymmenenteen hän ei osallistunut ja 11. kilpailussa hän pääsi toiselle tasolle. Ainoa kerta jolloin hän pääsi finaalin, oli heti seuraava kilpailu, mutta häneltä loppui aika köysikiipeilyssä. Shiratorilla on oma täysimittainen harjoittelurata kotipihallaan, jossa myös vastaavan amerikkalaisen sarjan finalistit ovat käyneet harjoittelemassa. Lisäksi Shiratori teki historiaa Kahjojen Ninjojen 21. kilpailussa pääsemällä kaikkien aikojen toiseksi vanhimpana toiselle tasolle. == Suoritukset == Bunpei Shiratorin suoritukset: Kilpailu Numero Suoritus Taso 9 79 Epäonnistui Kaarevalla seinällä Ensimmäinen 10 Ei ole mukana 11 66 Epäonnistui Seinännostossa Toinen 12 77 Epäonnistui Köysikiipeilyssä Viimeinen 13 99 Epäonnistui Putkiliulla Kolmas 14 96 Epäonnistui Tasapainotynnyrillä Toinen 15 94 Epäonnistui Hyppyputkissa/Kohtalon sillalla Kolmas 16 96 Epäonnistui Putkiliulla Kolmas 17 81 Epäonnistui Vartalonojassa Kolmas 18 95 Epäonnistui Hämähäkkihypyssä Ensimmäinen 19 82 Epäonnistui Lentorännissä (aika loppui) Ensimmäinen 20 Ei ollut mukana (loukkaantui) 21 83 Epäonnistui Mäkihypyssä Toinen 22 Ei ollut mukana (loukkaantui) 23 Ei ollut mukana Luokka:Japanilaiset henkilöt Luokka:Vuonna 1967 syntyneet Luokka:Elävät henkilöt
Rock Band 2

Rock Band 2 on EA Distribution julkaisema ja Harmonix Music Systemsin kehittämä rytmipeli, joka on jatkoa pelille Rock Band. Peli julkaistiin Xbox 360:lle 14. syyskuuta 2008, PlayStation 3:lle 19. lokakuuta 2008 sekä PlayStation 2:lle ja Wiille 18. marraskuuta 2008. Rock Bandin tapaan pelissä muodostetaan oma virtuaaliyhtye, jossa neljä pelaajaa voi soittaa eri instrumentteja tai laulaa (kitara, rummut, bassokitara ja laulu). Pelille on julkaistu jatko-osa, Rock Band 3. == Pelaaminen == Rock Band 2:ssa soitetaan kitaralla, rummuilla ja bassokitaralla. Pelaajat seuraavat ruudulla näkyviä nuotteja ja painavat samalla nappeja. Pelissä on myös laulu. Pelissä voi joko pelata yksinpeliä tai moninpeliä. Pelissä on neljä vaikeusastetta: Easy (helppo), Medium (keskitaso), Hard (vaikea) ja Expert (asiantuntija). Rummuilla pelaaminen tapahtuu samalla tavalla ruudulla näkyvien nuottien mukaan rumpujen ja pedaalin hakkaamisella. Laulamisessa seurataan ruudulla vaakasuoraa sanastoa. == Pelimuodot == "Quick Play" -muodossa valitaan yksinkertaisesti biisilistalta yksi tai useampi biisi, jonka haluaa soittaa yksin tai kaverien kanssa. "World Tour" -muodossa pelaajat voivat luoda oman bändin virtuaalihahmoista, joita voi muokata esimerkiksi ostamalla vaatteita ja muokkaamalla kampausta. World Tour -muodossa pelaajia palkitaan edistymisellä uusilla keikoilla ja faneilla, millä saa avattua lisää keikkoja. Bändille voi myös palkata managereja, jotka antavat bonuksia tiettyihin ominaisuuksiin, kuten palkkaan ja fanien määrään. "Training (harjoittelu), missä pelaajaa opastetaan pelaamiseen. "Score Duel" ja "Tug of War" ovat moninpelimuotoja, missä pelaajien on saatava vastustajaansa isommat pisteet tai yhdessä saada mahdollisimman hyvät pisteet. == Rock Band Store == Rock Band -pelisarjan Xbox 360-, PS3-, Wii- ja PlayStation Portable -versioissa voi ladata rahaa vastaan tai ilmaiseksi lisää kappaleita pelin nettikaupasta, joka tunnetaan nimellä Rock Band Store. Nettikaupassa voidaan käyttää samaa valuuttaa kuin konsolin omien palvelujen kaupoissa, kuten Microsoft Pointseja. Kappaleita voi ostaa yksittäin, biisipaketteina ja kokonaisina albumeina. Ostetuille kappaleille ei ole hyvitystä. == Kappaleet == == Vastaanotto == Rock Band 2 sai hyvää kritiikkiä arvostelijoilta. 1UP.comin arvostelussa kehuttiin peliä ja todettiin pelin olevan "systeemin päivitys". Pelit antoi 92 pistettä ja sanoi pelin olevan "Rokkikuninkaan varmisteleva vuosipäivitys". Peli myi 1.7 miljoonaa kappaletta vuoden 2008 loppuun mennessä. Noin puolet kilpailijansa Guitar Hero: World Tourin määrästä. == Lähteet == Luokka:Vuoden 2008 videopelit Luokka:Xbox 360 -pelit Luokka:PlayStation 2 -pelit Luokka:Wii- pelit Luokka:PlayStation 3 -pelit Luokka:Rock Band -pelit
FAW Premier Cup

FAW Premier Cup on Walesin jalkapalloliiton järjestämä cup-muotoinen jalkapallokilpailu. Cup perustettiin vuonna 1997, kun Englannin sarjoissa pelaavat kovatasoisimmat walesilaisjoukkueet eivät enää saaneet osallistua varsinaiseen kansalliseen cup-kilpailuun Walesin cupiin. Alun perin cupiin osallistuivat kolme Englannin liigatasolla pelaavaa walesilaisjoukkuetta (Cardiff City, Swansea City ja Wrexham), Merthyr Tydfil sekä neljä Walesin liigan joukkuetta. Kauteen 2001/2002 Merthyr Tydfil osallistui cupiin joka kerta, kun kahta muuta Englannissa liigatason alapuolella pelaavaa walesilaisjoukkuetta, Newport Countya ja Colwyn Bayta, ei kutsuttu mukaan. Sittemmin cupiin on osallistunut kyseisistä kolmesta joukkueesta parhaiten sijoittunut, joka Colwyn Bay ei ole yhdelläkään kertaa ollut. Kaudella 2004/2005 cup laajennettiin kuudentoista joukkueen kilpailuksi. Mukaan otettiin kolme walesilaista Englannin liigaseuraa (Cardiff, Swansea ja Wrexham), Walesin liigan kymmenen parasta joukkuetta, kaksi parasta joukosta Newport County, Merthyr Tydfil ja Coldwyn Bay, sekä Walesin cupin voittaja. Vuonna 2007 välierien häviäjäjoukkueet saivat 25 000 puntaa, loppuottelun hävinnyt osapuoli 50 000 puntaa ja osan TV-sopimusrahoista, ja voittaja 100 000 puntaa. Kaudella 2008/2009 cupia ei pelata BBC Walesin vetäydyttyä sponsoroimasta tapahtumaa. ==Loppuottelut== Kausi Voittaja Tulos 2. sija Kenttä 1997-98 Wrexham 2-1 Cardiff City Racecourse Ground 1998-99 Barry Town 2-1 Wrexham Racecourse Ground 1999-00 Wrexham 2-0 Cardiff City Racecourse Ground 2000-01 Wrexham 2-0 Swansea City Vetch Field 2001-02 Cardiff City 1-0 Swansea City Ninian Park 2002-03 Wrexham 6-1 Newport County Racecourse Ground 2003-04 Wrexham 4-1 Rhyl Belle Vue 2004-05 Swansea City 2-1 Wrexham Vetch Field 2005-06 Swansea City 2-1 Wrexham Racecourse Ground 2006-07 The New Saints 1-0 Newport County Newport Stadium 2007-08 Newport County 1-0 Llanelli Newport Stadium ==Aiheesta muualla== * Virallinen sivu Luokka:Walesin jalkapallocupit
Pauldingin piirikunta (Ohio)

Pauldingin piirikunta on piirikunta Ohiossa, Yhdysvalloissa, joka on nimetty John Pauldingin mukaan. Sen suurin kylä on Paulding. ==Maantiede== Pauldingin naapuripiirikuntia ovat Defiance pohjoisessa, Putnam idässä, Van Wert etelässä ja Indianan puolella Allenin piirikunnat. ==Väestö== Piirikunnassa oli vuoden 2010 väestönlaskennassa 19 614 ihmistä. Etniset ryhmät jakautuvat valkoisiin, joita on 96,8%, mustiin (1,1%), alkuperäisamerikkalaisiin (0,4%) ja aasialaisiin (0,2%). Kotitalouden mediaanitulo on 43 683 dollaria ja köyhyysrajan alapuolella oli 13,5% väestöstä 2007–2011 välisenä aikana. == Lähteet == Luokka:Ohion piirikunnat
Neustria

Neustria (”Uusi maa”) oli 500–700-luvuilla frankkien valtakunnan läntinen osa ().Rantala, Risto & Turtia, Kaarina (toim.): Suuri suomalainen tietosanakirja, osa 2, sivut 685-686, Suuri Suomalainen Kirjakerho1988, ISBN 951-643-289-1 Se oli itsenäinen kuningaskunta, jonka pääkaupunkina oli Soissons. Neustria muodostui vuonna 511, kun valtakunta jaettiin Klodvigin kuoltua tämän poikien kesken. Loputtomat sukusodat alkoivat heikentää merovingikuninkaiden vaikutusvaltaa 600-luvulla, ja todellista valtaa alkoivat käyttää niin Neustriassa kuin Austrasiassakin major domukset, mahtavat käskynhaltijat.Kirkinen 1984, s. 62 Vuonna 687 Austrasian major domus Pipin Heristalilainen löi Neustrian joukot Tertryn taistelussa ja yhdisti valtakunnan itäiset ja läntiset osat.Karolingien kuningashuoneen aikana Austrasia, Neustria ja Burgundi yhdistettiin yhden kuninkaan hallitsemaksi valtakunnaksi, ja Neustria itsenäisenä alueena lakkasi vähitellen olemasta. == Neustrian kuninkaat == *Kildebert I (511–558) *Klotar I (558–561) *Karibert I (561-567) *Kilperik I (561-584) *Klotar II (584–629) *Dagobert I (629–639) *Klodvig II (639-658) *Klotar III (658-673) *Teoderik III (675-691) *Klodvig IV (691–695) *Kildebert III (695–711) *Dagobert III (711–715) *Kilperik II (715–721) *Teoderik IV (721–737) *Kilderik III (743–751) == Lähteet == * Heikki Kirkinen: Otavan suuri maailmanhistoria. Osa 7. Helsinki: Otava 1984. ISBN 951-1-07689-2. === Viitteet === Luokka:Euroopan entiset valtiot Luokka:Frankkien valtakunta Luokka:Seulonnan keskeiset artikkelit
Bruno Platter

Bruno Platter (s. 21. maaliskuuta 1944 Ritten, Italia) on Saksalaisen ritarikunnan nykyinen suurmestari. Platter syntyi Rittenissa, Etelä-Tirolin maakunnassa. Hän liittyi ritarikuntaan vuonna 1964 ja hänestä tuli suurmestari 26. elokuuta 2000 sekä apotti 29. lokakuuta 2000. Luokka:Saksalaisen ritarikunnan suurmestarit Luokka:Italialaiset henkilöt Luokka:Vuonna 1944 syntyneet Luokka:Elävät henkilöt
Lakeuden Joutsen

Lakeuden Joutsen oli vuosina 1997–2008 ilmestynyt kempeleläinen paikallissanomalehti. Sanomalehti oli vuosina 1981–1996 ilmestyneen paikallissanomalehti Kempeleläisen seuraaja. Lehden toimitus sijaitsi Kempeleen keskustaajamassa. Ensimmäinen numero ilmestyi 2. tammikuuta 1997, ja viimeinen 18. joulukuuta 2008. Vuonna 2008 lehden ilmestymisessä oli muutaman kuukauden tauko. Lehti ilmestyi kerran viikossa Kempeleeseen, Hailuotoon, Liminkaan, Lumijoelle, Oulunsaloon, Tyrnävälle sekä Oulun kaupunginosiin Kiviniemelle, Perävainiolle, Iinattiin ja Kaakkuriin. Jakelumäärä oli noin 16 000 kappaletta. ==Lähteet== Luokka:Suomalaiset paikallislehdet Luokka:Ilmestymästä lakanneet suomalaiset sanomalehdet Luokka:Kempele
Tawny Moyer

Tawny Moyer (s. 1958) on yhdysvaltalainen näyttelijä, joka muistetaan erityisesti Halloween 2:sen sairaanhoitaja Jill Francona. Moyer on tullut julkisuuten myös esimerkiksi elokuvalla House of the rising sun. ==Aiheesta muualla== *Tawny Moyerin internetsivut Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Concert for Bangladesh

Concert for Bangladesh oli kahdesta konsertista koostunut hyväntekeväisyystapahtuma, jonka järjestivät George Harrison ja Ravi Shankar. Se pidettiin elokuun ensimmäisenä päivänä 1971 Madison Square Gardenissa, New Yorkissa. Yleisöä oli 40 000 ihmistä. Konsertit tulot käytettiin silloisen Itä-Pakistanin alueelta - nykyiseltä nimeltään Bangladesh - pakolaisiksi lähteneiden auttamiseen. Bangladeshin vapaussodan aiheuttama pakolaisongelma oli pahentunut pyörremyrsky Bholan aiheutettua rankkasateita ja tulvia itsenäistymiseen pyrkivällä alueella. Konsertissa esiintyivät Harrisonin ja Shankarin lisäksi muun muassa Ringo Starr, Bob Dylan, Eric Clapton, Billy Preston ja Leon Russell. Ajatuksena oli myös koota The Beatles uudelleen yhteen konserttia varten, mutta lähinnä John Lennonin ja Paul McCartneyn vastustuksesta tämä ei toteutunut. Harrison myös vastusti Yoko Onon esiintymistä konserteissa, mikä taas oli Lennonin ehto osallistumiselleen. Konserteista julkaistiin livealbumi vuoden 1972 vaihteessa ja elokuva myöhemmin samana vuonna. Elokuva ilmestyi DVD-levynä 2005. Tapahtuman tuotto oli 243 418,51 USA:n dollaria, joka lahjoitettiin UNICEFille, kuten myös filmien ja levyn tuotto myöhemmin. == Lähteet == Luokka:Hyväntekeväisyyskonsertit Luokka:Vuoden 1971 musiikki
Aleksandra Sokolovskaja

Aleksandra Lvovna Sokolovskaja (; 1872 – 8. maaliskuuta 1938 Alma-Ata) oli venäläinen marxilainen vallankumouksellinen ja neuvostoliittolaisen valtiomiehen Lev Trotskin ensimmäinen vaimo. Sokolovskaja oli kotoisin Mykolajivista Ukrainasta. Hän oli naimisissa Lev Trotskin kanssa vuosina 1899–1902. Silloin he olivat vankilassa karkotettuna Siperiaan. Siperiassa he saivat kaksi tytärtä, Zinaida Volkova (s. 1901) ja Nina Nevelson (s. 1902). Kun Trotski halusi paeta Siperiasta yksin kesällä 1902, Sokolovskaja hyväksyi suunnitelman. Trotskin tavattua tulevan vaimonsa Natalia Sedovan Pariisissa vuonna 1902 he pysyivät kuitenkin yhteydessä ja olivat kirjatovereita. Sokolovskajan elämästä vuoden 1902 jälkeen on tiedossa vain vähän. Trotskin varakkaat vanhemmat David ja Anna kasvattivat hänen lapsensa Janovkassa Ukrainassa. Sokolovskaja kasvatti lapsenlapsensa Aleksandran vuosina 1932–1935. Hänen tyttärensä Zinaida Volkova sai luvan lähteä maasta vuonna 1931 ja Zinaidan puoliso Zakhar Moglin pidätettiin vuonna 1932. Eräiden lähteiden mukaan Sokolovskaja toimi opettajana ja oli läheinen ystävä Leninin vaimon Nadežda Krupskajan kanssa 1930-luvulla. Leningradissa eläkeläisenä asunut Sokolovskaja pidätettiin vuonna 1934 ja tuomittiin karkotettavaksi viiden vuoden ajaksi. Hän vietti karkotusajan Omskin alueen Demjanskojen kylässä. Vuonna 1936 Sokolovskaja tuomittiin uudelleen viideksi vuodeksi pakkotyöleirille. Hän kärsi tuomiotaan Kolyman Sevvostlagissa. Toukokuussa 1937 Sokolovskaja lähetettiin Alma-Ataan, jossa Neuvostoliiton korkeimman oikeuden sotakollegio antoi hänelle kuolemantuomion 8. maaliskuuta 1938. Tuomio pantiin toimeen samana päivänä. ==Lähteet== Luokka:Kuuluisien henkilöiden puolisot Luokka:Venäläiset vallankumoukselliset Luokka:Neuvostoliittolaiset teloitetut Luokka:Stalinin vainoissa kuolleet Luokka:Vuonna 1872 syntyneet Luokka:Vuonna 1938 kuolleet
Avalanche

Avalanche on vierasperäinen sana, joka tarkoittaa lumivyöryä. Sanaa käytetään kuvaamaan myös muita lumivyörymäisiä itseään vahvistavia ilmiöitä. Asioita ja ilmiöitä, joiden nimessä esiintyy avalanche: == Fysikaaliset ilmiöt ja laitteet == *Avalanche-diodi, elektroniikan komponentti *avalanche eli kaasumonistus, kumulatiivinen elektronivyöry kaasutäytteisissä säteilynilmaisimissa *Doktor Avalanche, rumpukone == Musiikki == * Avalanche, norjalainen musiikkiyhtye 1980-luvulta * Avalanch, espanjalainen metalliyhtye * The Avalanches, australialainen elektronisen musiikin yhtye *Avalanche, Mountain-yhtyeen studioalbumi vuodelta 1974 *Avalanche, Leonard Cohenin kappale *Avalanche, muusikko Thea Gilmoren albumi vuodelta 2003 *The Avalanche, muusikko Sufjan Stevensin albumi vuodelta 2006 *Avalanche, Temple Ballsin albumi vuodelta 2023 == Videopelit == * Avalanche, Atarin videopeli vuodelta 1978 * Avalanche Studios, ruotsalainen pelitalo * Avalanche Software, yhdysvaltainen pelitalo == Kulttuuri == *Avalanche, superroisto Marvel -kustantamon sarjakuvissa *Lumivyöry (Avalanche), vuoden 1978 elokuva == Urheilu == *Colorado Avalanche, yhdysvaltalainen jääkiekkoseura. == Tavaramerkkejä == *Chevrolet Avalanche, automalli == Sotahistoria == *Operaatio Avalanche, liittoutuneiden maihinnousu Salernoon, Italiaan syyskuussa 1943